मैसूरु: बाहरी मैसूरु के बेलाबेट्टा में रविवार को 14 साल का हर्षिल झुलस गया जब वो इस इंडस्ट्रियल इलाके में कचरे से भरी जमीन को पार करने की कोशिश कर रहा था. रविवार शाम को जैसे ही उसने इस जमीन पर पैर रखा वो झुलस गया, उसे गंभीर अवस्था में मैसूरु के के.आर. अस्‍पताल में भर्ती कराया गया लेकिन वहां उसने दम तोड़ दिया. इस दिल दहला देने वाली घटना के सामने आने के बाद मैसूरु ज़िला प्रशासन ने इस इलाके की 4 एकड़ ज़मीन को अगले 15 दिनों के लिए सील कर दिया है.